Ľubomír Vajdička

**Ľubomír Vajdička** (* 28. máj 1944, Trenčín) je slovenský režisér. V súčasnosti pôsobí ako jeden z trojice interných režisérov v Činohre Slovenského národného divadla.

## Život a dielo
Maturoval v roku 1962 na Strednej priemyselnej škole elektrotechnickej v Bratislave. V rokoch 1963-1968 absolvoval vysokoškolské štúdium na Divadelnej fakulte VŠMU v odbore divadelná veda. Od roku 1968 získal angažmán v Divadle Slovenského národného povstania (dnes Slovenské komorné divadlo) v Martine. V Martine spolu so scénografom Jozefom Cillerom vytvorili rad inscenácií hier slovenskej a ruskej klasiky. 

V sezónach 1982/1983 a 1883/1984 pracuje na polovičný úväzok v Činohre Národného divadla v Prahe. Od roku 1983 pôsobí v Slovenskom národnom divadle ako režisér, pričom hosťuje najmä v Česku. Okrem iného režíroval aj mnohé televízne inscenácie a prekladá hry z francúzštiny a ruštiny. 

Od roku 1986 pôsobí na VŠMU ako pedagóg na katedre réžie a dramaturgie. V roku 1991 získal akademický titul docent a v roku 1997 titul profesor.

V roku 1994 si zahral vo filme Na krásnom modrom Dunaji.

## Ocenenia

* 2023 - Rad Ľudovíta Štúra II. triedy za mimoriadne zásluhy o rozvoj SR v oblasti kultúry a umenia. 

## Výber z divadelných réžií
### 70. roky
* 1971: Ján Palárik: *Inkognito*; Divadlo SNP Martin
* 1974: Ivan Stodola: *Čaj u pána senátora*; Divadlo SNP Martin
* 1974: Ivan Stodola: *Čaj u pána senátora*; Nová scéna Bratislava
* 1975: Fiodor Michajlovič Dostojevskij: *Idiot*; Divadlo SNP Martin 
* 1975: Božena Slančíková-Timrava - Ondrej Šulaj: *Ťapákovci*; Divadlo SNP Martin 
* 1978: Ján Chalupka: *Kocúrkovo*; Divadlo SNP Martin 
* 1979: Anton Pavlovič Čechov: *Višňový sad*; Divadlo SNP Martin 
* 1979: Ján Palárik: *Inkognito*; Nová scéna Bratislava
### 80. roky
* 1980: Ivan Sergejevič Turgenev: *Mesiac na dedine*; Činohra SND  
* 1981: Jozef Hollý: *Kubo*; Divadlo SNP Martin 
* 1981: Maxim Gorkij: *Letní hostia*; ND Praha
* 1982: Alexander Nikolajevič Ostrovskij: *Les*; Divadlo SNP Martin 
* 1982: Maxim Gorkij: *Barbari*; Divadlo SNP Martin
* 1982: Friedrich Schiller: Úklady a láska; ND Praha
* 1984: Anton Pavlovič Čechov: *Višňový sad*; ND Praha
* 1984: Anton Pavlovič Čechov: *Tri sestry*; Činohra SND  
* 1984: Alexander Nikolajevič Ostrovskij: *Výnosné miesto*; Činohra SND   
* 1985: Euripidés: *Médeia*; Činohra SND   
* 1986: Molière: *Mizantrop*; ND Praha 
* 1989: Henrik Ibsen: *Nepriateľ ľudu*; Činohra SND   
### 90. roky
* 1993: Luigi Pirandello: *Každý má svoju pravdu*; Činohra SND   
* 1993: Jean Racine: *Britannicus*; ND Praha
* 1994: William Shakespeare: *Sen noci svätojánskej*; Činohra SND   
* 1997: Nikolaj Vasiljevič Gogoľ: *Ženba*; Činohra SND  
* 1999: Anton Pavlovič Čechov: *Čajka*; Činohra SND   
* 1999: Eugène Ionesco: *Stoličky*; Činohra SND  
### 00. roky
* 2000: Friedrich Schiller: *Maria Sturatová*; ND Praha
* 2001: Sofoklés: *Vládca Oidipús*; Činohra SND  
* 2001: Per Olov Enqvist: *Obrázkari*; ND Brno 
* 2003: Martin McDonagh: *Opustený západ*; ND Brno
* 2003: Božena Slančíková-Timrava - Peter Pavlac: *Veľké šťastie* ; Činohra SND  
* 2003: Martin McDonagh: *Ujo Vankúšik*; Činohra SND
 
## Výber z televíznych réžií
* 1971: Najďonov: *Vaňušinove deti* 
* 1972: VHV: *Záveje* 
* 1973: Jozef Gregor-Tajovský: *Nový život* 
* 1977: Božena Slančíková-Timrava - Ondrej Šulaj: *Ťapákovci*
* 1978: August Strindberg: *Kristína* 
* 1978: VHV: *Zem* 
* 1979: Alexej Pisemskij: *Monsieur Batmanov*
* 1983: Ladislav Nádaši-Jégé: *Cesta životom* 
* 1984: Alexandr Nikolajevič Ostrovskij: *Búrka* 
* 1988-1995: cyklus *[[Dnes večer hrám ja]]* 
* 1999: Anton Pavlovič Čechov: *Rozprávanie neznámeho človeka* 
* 1999: Jean Anouilh: *Škovránok* 

## Referencie

Kategória:Slovenskí divadelní režiséri
Kategória:Slovenské komorné divadlo
Kategória:Osobnosti z Trenčína
Kategória:Držitelia Radu Ľudovíta Štúra II. triedy